Megállapodás tervezet

amely létrejött egyrészről **Budapest Főváros II. Kerületi Önkormányzat**

(székhelye: 1024 Budapest, Mechwart liget 1.;

adószám: 15502003-2-41;

képviseli: Dr. Láng Zsolt polgármester), a továbbiakban: Átadó, illetve Beruházó,

másrészről **Budapest Főváros Önkormányzata** részéről

a Fővárosi Közgyűléstől átruházott hatáskörben

eljáró Tarlós István főpolgármester

(székhelye: 1052 Budapest, Városház u. 9-11.;

adószám: 15490012-2-41,) a továbbiakban: Átvevő,

továbbiakban együtt: Felek között a budapesti II. kerületi szennyvízcsatorna-hálózat vagyon befejezetlen beruházásainak térítésmentes átadás-átvétele tárgyában az alábbi feltételekkel:

1. Átadó Átvevőnek – a Felek között a 2004. évben létrejött, a Budapest II. kerület belterületi elválasztott szennyvíz/egyesített rendszerű közcsatorna(hálózat) beruházások megvalósításának és működtetésének rendjéről, valamint a megvalósításban érdekelt önkormányzatok közötti együttműködés feltételeiről szóló „A” változatú, a Kerület csatornavagyonának teljes körű átadására kiterjedő tárgyú szerződés 4.1. pontja alapján – befejezetlen beruházási állományként térítésmentesen átadja a tulajdonát képező, a kerületben a 2006. évben központi és fővárosi céltámogatással megvalósult szennyvízcsatorna-hálózatot az általa összeállított, jelen megállapodás mellékletét képező műszaki és pénzügyi kimutatás szerint.
2. Átvevő az 1. pontban körülírt szennyvízcsatorna-hálózat – mint befejezetlen beruházási állomány – térítésmentes átadását elfogadja és tulajdonába veszi. Felek megállapodnak, hogy jelen megállapodás aláírásával az Átvevő szedi annak hasznait, viseli az azzal járó terheket és kárveszélyt.
3. Felek rögzítik, hogy az átadás-átvétel az Átadó könyveiben nyilvántartott

49 992 537 Ft (azaz negyvenkilencmillió-kilencszázkilencvenkétezer-ötszázharminc-hét forint) nettó + 12 498 135 Ft (azaz tizenkettőmillió-négyszázkilencvennyolcezer- egyszázharmincöt forint) ÁFA, mindösszesen **62 490 672** Ft (azaz **hatvankettőmillió**-**négyszázkilencvenezer-hatszázhetvenkettő** forint) értékben történik.

Az Átvevő a fenti vagyon átvételével összefüggésben ÁFA fizetési kötelezettséget nem vállal.

Az Átadó kijelenti, hogy a fent jelzett összköltséggel megépült csatornahálózatok előzetesen felszámított ÁFA összegét nem helyezte levonásba, a térítésmentes átadás bruttó értéken történik.

Átadó megerősíti, hogy az átadásra kerülő befejezetlen beruházási állomány után ÁFA-t nem igényelt vissza és ilyen igénylése nincs is folyamatban, valamint hogy az átadás-átvétellel kapcsolatban Átvevő felé semmilyen pénzügyi igénye (követelése) nincs és a jövőben sem lép fel semminemű követeléssel az átadott vagyontárgyakkal kapcsolatban.

1. Átadó kijelenti és felelősséget vállal azért, hogy az átadott vagyontárgyak igény-, per- és tehermentesek.

1. A Felek kijelentik, hogy a beruházó és az FCSM Zrt. között rögzített vizsgálati jegyzőkönyv alapján az átadásra kerülő csatornavagyon működőképes.

Továbbá a Felek egybehangzóan kijelentik, hogy a vizsgálati jegyzőkönyv elfogadásával a birtokba adás megtörtént, külön birtokba adási eljárást a Felek nem folytatnak le. Az Átadó a csatornavagyon műszaki átvételéhez kapcsolódó dokumentációt az FCSM Zrt. részére rendelkezésre bocsátotta.

1. Átvevő az átvett befejezetlen beruházást a használatba vétel időpontjának megfelelően aktiválja, mint aktivált vagyont a Fővárosi Önkormányzat a 2011. évi vagyonmérlegében megjeleníti.
2. Átadó tudomásul veszi, hogy a fővárosi egységes csatornaüzemeltetési rendszer szabályai szerint az üzemeltetés biztosítása érdekében az aktivált beruházás egészére az Átvevő az FCSM Zrt.-vel megkötött bérleti és üzemeltetési keretszerződést módosítja a megállapodás 5. pontjának megfelelően.
3. Felek megállapodnak abban, hogy az Átadó beruházásában központi és fővárosi céltámogatással jelenleg építés alatt álló, valamint a jövőben megvalósuló szennyvízcsatorna-hálózatok és műtárgyak is befejezetlen beruházásként átadás-átvételre kerülnek.
4. Az Átadó kötelezettséget vállal arra, hogy a jelen megállapodás szerinti szennyvízcsatorna-hálózattal kapcsolatban a nála nyilvántartott dokumentumokat – különösen a vízjogi létesítési engedélyt, átnézeti helyszínrajzot, a csatorna (hálózat) műszaki jellemzőinek, valamint minden, a tulajdoni átruházáshoz kapcsolódó lényeges információt tartalmazó dokumentációt – az Átvevő kérésére rendelkezésre bocsátja.
5. Jelen megállapodásban nem szabályozott kérdésekben a mindenkor hatályos jogszabályok az irányadók.
6. Jelen megállapodás mindkét fél által történt aláírásának napján lép hatályba.

Jelen Megállapodást Felek elolvasás és együttes értelmezés után jóváhagyólag aláírják.

**Budapest, 2011. június …**

…….……………………………. ……………………………………..

 **Dr. Láng Zsolt Tarlós István**

 **Polgármester Főpolgármester**

**Budapest Főváros II. Ker. Önkormányzat Budapest Főváros Önkormányzata**

 **megbízásából**

 **Dr. György István**

 **Főpolgármester-helyettes**

**Ellenjegyzem:**

 ……………………… ………………………..

 Dr. Szalai Tibor Sárádi Kálmánné dr. főjegyző megbízásából

 Jegyző Dr. Uzsák Katalin

 Aljegyző

Melléklet:

Az Átadó által összeállított szennyvízcsatorna-hálózat műszaki és pénzügyi kimutatás